《潘公幼南赠山水屏幛，以长歌报谢之》
清代·方仁渊

虞阳画苑天下绝，前王翚后吴历。潘公夙抱奇英姿，接迹前贤称巨擘。

读书万卷不得意，画得峰峦秀在骨。兴酣落笔动风雷，使我高堂素壁生光辉。

岩深谷静松子落，抱琴携杖山人归。画师载车斗，何处觅好手。

画罢新诗手自题，郑虔老去只谋酒。门外白衣担酒来，庭前昨夜菊花开。

倾美酒，对花酌，左手持螯右杯杓。酩酊倒，不知时，明月东升日沈阁。

安得一麾白羽正乾坤，绘出苍生真面目。

作者简介：又名思梅，字耕霞，顾山人。幼好学，父母贫穷，借书苦读，工诗，有倚云轩吟草一卷。喜练书画，香山寺额出其手笔。工医学，悬壶常熟，有倚云轩医案、倚云轩医话易头歌诀、舌苔歌诀等书，创办常熟医学会月刊出版二十六期后，因经费停刊。民国十一年组织常熟医界抗议北洋政府颁布条理歧视中医。生于道光二十四年，民国十六年病逝，时八十三岁。